Σωτήρης Παστάκας

Ο Σωτήρης Παστάκας είναι Έλληνας ποιητής, γεννήθηκε στις 13 Δεκεμβρίου 1954 στη Λάρισα, και το 2013 επέστρεψε σ' αυτήν. Έκανε σπουδές στην Ιατρική (Ρώμη) και πήρε την ειδικότητα της Ψυχιατρικής στο Δαφνί. Εργάστηκε ως Ψυχίατρος για τριάντα χρόνια στην Αθήνα.

Έχει εκδώσει δεκαπέντε ποιητικές συλλογές, ένα θεατρικό μονόλογο, ένα βιβλίο με δοκίμια, ένα με διηγήματα  και μεταφράσεις Ιταλών ποιητών. Το 2001 συμμετείχε στην ίδρυση της World Poetry Academy  στην πόλη της Βερόνας, και τον Σεπτέμβριο του ίδιου έτους έτυχε υποτροφίας από το Hawthodern Castle, International Retreat for Writers, κοντά στο Εδιμβούργο.  

Έχει διαβάσει ποιήματα σε διάφορα Διεθνή Ποιητικά Φεστιβάλ (Σαράγεβο 2006 και 2011, Σαν Φρανσίσκο 2007, Ρώμη 2010, Σμύρνη 2012, Κάιρο 2013, Κωνσταντινούπολη 2014 κλπ)

Είναι μέλος της Εταιρείας Συγγραφέων από το 1994 και έχει ιδρύσει διάφορα έντυπα και ηλεκτρονικά περιοδικά: ΠΟΙΕΙΝ(2001) , ΑΨΕΝΤΙ (2006), ΘΡΑΚΑ (2013), ΦΤΕΡΑΧΗΝΑΣ (2015).

Πέρα από εκδότης όμως είναι και ραδιοφωνικός παραγωγός και δάσκαλος βιωματικής γραφής. Έχει μεταφραστεί σε δεκαπέντε  γλώσσες και το βιβλίο του «Τριλογία» (εκδ. Παρουσία, 2012) κυκλοφόρησε στις ΗΠΑ το 2015, με τον τίτλο «Food Line», σε μετάφραση Τζακ Χίρσμαν και Άγγελου Σακκή.

Το πρώτο του βιβλίο με διηγήματα «Ο δόκτωρ Ψ και οι ασθενείς του» κυκλοφόρησε το 2015 από τις εκδόσεις Μελάνι.

Τον Δεκέμβριο 2015 τιμήθηκε με το βραβείο Annibale Ruccello για την Ποίηση στο Τρίτο Φεστιβάλ του Teatro Stabia. Στις 5 Φεβρουαρίου 2016 ανακηρύχθηκε νικητής στο διαγωνισμό Ritratti di Poesia από τη Fondazione Roma. Την άνοιξη του 2016 κυκλοφόρησε μια προσωπική του ανθολογία ποιημάτων (1986-2016) στα Ιταλικά με τίτλο "corpo a corpo" από τις εκδόσεις Multimedia της Casa della Poesia.

Ραδιοφωνικός παραγωγός για τη Δημοτική Ραδιοφωνία Λάρισας (ωριαία εκπομπή «Συσσίτιο»), και το Clipartradio.gr (οι συνεδρίες της Παρασκευής).

Από το 2015 διδάσκει βιωματική γραφή στη Λάρισα και στο Πήλιο.

Το 2015 κυκλοφόρησε το πρώτο του βιβλίο με διηγήματα "Ο δόκτωρ Ψ και οι ασθενείς του"  από τις εκδόσεις Μελάνι.

Τον Δεκέμβριο 2015 τιμήθηκε με το βραβείο Annibale Ruccello για την Ποίηση στο Φεστιβάλ  του Teatro Stabia. Στις 5 Φεβρουαρίου 2016 ανακηρύχθηκε νικητής στο διαγωνισμό Ritratti di Poesia.140 (poesia tweet), από τη Fondazione Roma.

Το 2016 κυκλοφόρησε στην Ιταλία από τις εκδόσεις Multimedia η προσωπική του ανθολογία με ποιήματα μιας τριακονταετίας (1986-2016) “Corpo a corpo” που κέρδισε το διεθνές βραβείο NordSud  International Prize for Litterature/Fondazione Pescarabruzzo.

Το  2017 κυκλοφόρησε  η δέκατη πέμπτη ποιητική του συλλογή «Αλτσχάιμερ αρχόμενο» από τις εκδόσεις Μελάνι. Το περιοδικό «Διόραμα» που εκδίδεται στη Λευκωσία (Κύπρος), του αφιέρωσε δύο τεύχη (#13 και #14), με κριτικά σημειώματα για το έργο του.

Για το 2018 αναμένεται να κυκλοφορήσουν  το sequel του Δόκτωρος Ψ από τις εκδόσεις Μελάνι (ο δόκτωρ Ψ ανάμεσα στους άλλους), και το «Savoir-vivre για νέους λογοτέχνες» από την biblioteque.

Συνεργάζεται με τα ηλεκτρονικά περιοδικά bibliotheque.gr (ο δόκτωρ Ψ στην πρίζα, Τρίτη σεζόν με νέα επεισόδια) , staxtes.com (αποκαΐδια, με νέα και παλιά «δυσάρεστα» κείμενα), ygeianexete.gr (Εις υγείαν του ακροβάτη, κείμενα εθνικής αυτογνωσίας), frear.gr (savoir-vivre για νέους λογοτέχνες), και έντυπο Φρέαρ με τη στήλη «τα αυτονόητα».

* Έργα του Σωτήρη Παστάκα